Autorii scrisorii subliniază că prin această măsură se încalcă dreptul copilului la o educație de calitate și se aduce atingere unor principii prevăzute în Constituția României și în legile statului (Legea Educației, Legea Cărții, Legea Dreptului de Autor): dreptul profesorului de a-și alege resursele didactice; dreptul autorilor și al editurilor de a publica; dreptul părinților de a calibra și direcționa educația propriilor copii; responsabilitatea statului de a investi în educație; Textul INTEGRAL al APELULUI: DREPTUL LA EDUCAȚIE             Apel al oamenilor de cultură, academicieni, profesori universitari, profesori, scriitori, cercetători             Având în vedere ultimele intenții anunțate de Ministerul Educației Naționale, instituție identitară fundamentală, și îngrijorați fiind de evoluțiile practice ale acestor intenții, ne exprimăm categoric împotriva respectivelor inițiative și solicităm încetarea atacului la adresa educației de calitate.